Э С С Е

**Неліктен мұғалімге академиялық адал болу маңызды?**

Қызылорда облысы Шиелі ауданы Шиелі кенті

«№252 Г.Н.Ковтунов атындағы мектеп-гимназия»КММ-ің

дене шынықтыру пәні мұғалімі Қали Азамат Берікбайұлы

​ ХХІ ғасыр – білімділер заманы. Білекті емес білікті кадр іздейтін жаңашыл мектепке заманауи мұғалім әрдайым керек. Ұстаз – ұлағатты есім. Жас ұрпақты білім нәрімен сусындату, адамгершілік рухта бағыт-бағдар беру күнделікті іс. «Мұғалім-мектептің жүрегі». Әу бастан адалдық, тазалық, ізгілік сияқты қасиеттер жүрекке байланысты. Осы қасиеттерімен қадір тұтамыз, лайық көреміз.

Күн сайын, тіпті сәт сайын жаңа дүниелер дүниеге келіп жатқан жаһандану дәуірінде шәкірттің қызығушылығын арттыру оңайға соқпасы анық. Жатық, санаға сіңіп қалған ескі қағидадан арылып, жаңашылдыққа бейімделу ұстаздардың да ізденісін арттыра түсуде. Мұғалімнің тұлғасы балалық шақтан біздің санамызға, кәсіби біліктілігі мен адами қасиеттерімен қалыптасып санамызда мықтап сақталған. Мұғалімдер әділдікті ту етіп, ақ сөйлеп, өтірікке жаны қас мамандығына адал екенін жақсы білеміз. Мұғалімге академиялық адал болу дегеніміз – жауапкершілік, әділдік, ашықтық, құрмет, сенім қасиетеріне сүйеніп бағытталу керек. Бұл қасиетке балаларды мұғалім мектептен бастап тәрбие береді. Әрбір оқушының ой еңбегін бағалауға, жазған шығармасын, орындаған тапсырмаларын құрметпен қарауға тәрбиелейді. Бала-бақшадан бастап, мектеппен ұласып, әрі қарай жоғары оқу орындарында үнемі айтылып, үзбей насихатталып келеді. Кез-келген мектепте академиялық адалдық кодексі бар. Осы қағидаттарды оқушылар мен оқытушылар қатаң сақтаған жөн. Осы істе белгілі нәтиже алу үшін, мұғалім өмірде орын алып жатқан маңызды сан саладағы және педагогика тұрғысындағы өзгешеліктерге бейім, жаңа ойлау жүйесін игерген, маман болғаны дұрыс. Қытай ойшылы Конфуций «Ескіден қол үзбей, жаңаға қол жеткізгендер ғана мұғалім бола алады» деген екен. Ескінің сүрлеуінен жаңылмай жаңа заман ұрпақтарын тәрбиелеу арқылы адами қасиеттерді бойына дарыта білу деп ойлаймын.

Қандай жағдаят болсын, үдеден табыла білген ұстаз жаңа заманға лайықты болмақ. Менің ойымша педагогтар тұрғысынан көрсетілетін игі бастамалардың да қайтарымы болуы керек. Ал, ол үшін мұғалімдер оқушыларға ғылыми тұрғыда ақпараттармен сусындатпай, шәкірттерді әлемдік білім және ақпараттар арқылы қамтамасыз етуге міндеттіміз. Дегенменде кәсіби біліктілік пен адами қасиеттерді қатар қойып бір дәреже білім беру басты парызымыз.